**PROTOKOL PRIHVATA DJECE U VRIJEME PANDEMIJE**

* Ispred svakog glavnog ulaza u objekt nalazit će se otirač za dezinfekciju obuće.
* Roditelj ili skrbnik **ne ulaze u ustanovu** osim u krajnjoj nuždi, već dolaze do ulaza pri čemu zadržavaju distancu od namanje od 2 metra u odnosu na druge roditelje i djecu.
* Ulazna vrata otvaraju se na poziv telefonom ili zvonom.
* Na ulazu s unutarnje strane roditelje i djecu dočekuje pomoćni odgojitelj koji prihvaća ili prepušta dijete roditelju i daje roditeljima upitnik na potpisivanje, kojeg su roditelji predhodno ispunili preko Web stranice vrtića.
* Samo **jedan roditelj** može dovesti dijete u vrtić.
* Dijete u vrtić se dovodi i odvodi u predhodno dogovoreno i najavljeno vrijeme koje će roditelji navesti u upitniku.
* Pomoćni odgojitelj koji prihvati dijete odmah po dolasku izmjerit će mu temperaturu, obući papuče te odvesti dijete do toaleta da opere ruke sapunom i vodom. Nakon toga uvodi ga u dogovorenu odgojnu skupinu.
* Kako je god moguće, u pratnji pojedinog djeteta uvijek je ista osoba ili se izmjenjuje dvije odrasle osobe (roditelj/skrbnik).
* Bolesni roditelji ne smiju dovoditi niti odvoditi djecu iz ustanove niti ulaziti u vanjske prostore ustanove pogotovo ako imaju povišenu tjelesnu temperaturu, respiratorne simptome ili su pod sumnjom da bi mogli biti zaraženi s COVID-19. Isto vrijedi i za bolesnu dijecu.

**ORGANIZACIJA RADA S DJECOM**

* U odgojno obrazovnoj skupini istovremeno boravit će samo 9 djece te dva odgojitelja koji će raditi u smjenama bez preklapanja.
* Od početka formiranja prve skupine 14 dana ne primaju se nova djeca u skupinu.
* Izbjegava se bliski kontakt djece među odgojnim skupinama kako u sobi tako i u dvorištu te s drugim djelatnicima ustanove.
* Odgojitelj provodi što više vremena s djecom na otvorenom.
* Za vrijeme popodnevnog odmora djece i prehrane djece nastojat će se održavati propisani razmak među djecom i to tako da je svako dijete uvijek na istom mjestu.
* **Izbjegava se ulazak drugih osoba** npr. zbog čišćenja, popravljanja ili donošenja hrane tako dugo dok su djeca u prostoriji.

**ORGANIZACIJA PROSTORA**

* Prostorija u kojoj je odgojna skupina mora vratima biti odvojena od druge skupine u kojoj borave druga djeca.
* Prostorija se svakodnevno nekoliko puta mora provjetriti vanjskim zrakom.
* U istoj prostoriji potrebno je organizirati prehranu djece te hranu dopremiti na kuhinjskim kolicima samo do ulaznih vrata u skupinu.
* Prolazak kroz zajedničke prostore treba izbjegavati i skratiti na minimum.